ສານໄທຍົກເລີກ ການປະກັນໂຕ 2 ຜູ້ນຳເສື້ອແດງ
ສານໄທຕັດສິນວ່າ ພວກຜູ້ນຳເສື້ອແດງ 2 ຄົນ ລະເມີດເງື່ອນໄຂ ໃນການປະກັນໂຕ
ສານແຫ່ງນຶ່ງຂອງໄທໄດ້ສົ່ງພວກຜູ້ນຳ 2 ຄົນ ຂອງຂະ ບວນການເສື້ອແດງຫຼື ນປຊ ກັບຄືນໄປເຂົ້າຄຸກອີກເພື່ອ ລໍຖ້າການດຳເນີນຄະດີ ໃນຂໍ້ຫາຈຳນວນນຶ່ງ ທີ່ສືບເນື່ອງ ມາຈາກການປະທ້ວງທີ່ຮຸນແຮງໃນປີກາຍນີ້ ສານຂອງໄທໄດ້ຕັດສິນໃນວັນພະຫັດມື້ນີ້ວ່າ ບຸກຄົນທັງ 2 ໄດ້ລະເມີດເງື່ອນໄຂໃນການປະກັນໂຕໂດຍໄດ້ກ່າວຕຳໜິຕິ ຕຽນກະສັດໄທໃນການໂຮມຊຸມນຸມເມື່ອ ວັນທີ 10 ເມສາ ຜ່ານມາແລະເວົ້າວ່າການໃຫ້ຄວາມເຫັນດັ່ງກ່າວແມ່ນຍຸແຍ່ ເພື່ອໃຫ້ເກີດຄວາມວຸ້ນວາຍ ບຸກຄົນທັງສອງ ຊຶ່ງໄດ້ແກ່ນາຍຈະຕຸພອນ ພຣົມພັນແລະນາຍນິສິດ ສິນທຸໄພຣແມ່ນຮວມຢູ່ ໃນກຸ່ມພວກຜູ້ນຳເສື້ອແດງ 9 ຄົນ ທີ່ຖືກກ່າວຫາວ່າກໍ່ການຮ້າຍ ລຸນ ຫຼັງການປະທ້ວງໃນປີ ກາຍຊຶ່ງໄດ້ຖືກທັບມ້າງໂດຍກຳລັງຮັກສາຄວາມສະຫງົບຂອງໄທ ທີ່ເຮັດໃຫ້ມີຜູ້ເສຍຊີວິດ 90 ກວ່າຄົນນັ້ນ ນາຍຈະຕຸພອນ ເປັນສະມາຊິກສະພາແຫ່ງຊາດທີ່ຖືກຍຸບໃນສັບປະດານີ້ ແລະເປັນຜູ້ສະມັກ ເຂົ້າແຂ່ງຂັນ ເອົາຕຳແໜ່ງດັ່ງກ່າວອີກ ຂອງແນວໂຮມປະຊາທິປະໄຕ ຕ້ານຜະເດັດການຫຼື ນປຊ